: DESMOND WELLS BAND
Desmond Wells is hier met ‘n splinternuwe album: Dans my verlief!
Dié album – sy vyfde - is gevul met 15 opwindende treffers wat nie net sy aangename stem ontgin nie, maar ook sy talent as liedjieskrywer vernuftig ten toon stel. Naas sy eie oorspronklike werk, is daar ook uitklopwerk deur Dirk Gildenhuys, Rudi van Schalkwyk, Warren Elliot en Pierre Rossouw.
Naas die uiters gewilde radiotreffer Desiré, is daar heelparty ander ritmiese genietinge, onder meer Dans my verlief, My hart blom, Kom lewe in my en die roerende country-nuutskepping Savannah’s Smile; volop stemprag en ‘n byderwetse verwerking wat lugtyd op nasionale radiostasies verdien. Dit geld ook vir Desmond se vertolking van David Huff se treffer I was made for you.
Desmond se aanhang lê in sy spontane persoonlikheid en sy vermoë om ritmeballades én sneltempo-nommers (onder meer Voel jy so oor my?, Geen lewe sonder jou en Bloubergstrand) én rustige, sielvolle ballades (onder meer Are we just strangers, Niemand anders en Ek wens jy was hier) met oorgawe te vertolk. En dan is daar nutuurlik die stoomtreffer Oor 15 Minute wat voortaan gereeld by troues gedans gaan word! Die teenpool van dié vrolikheid is die aangrypende afskeidsnit met ‘n meevoerende geestelike ondertoon - Mamma, moenie huil nie: bloot hoendervelmooi.
Met hierdie album voeg hy ‘n rits gunstelinge by sy vorige treffers Heeltyd Speeltyd, 'n Stukkie van jou hart, en Kom terug na my toe by. Die nuwe album - Dans my verlief - is vars en propvol energie. Dit het presies die regte resep vir elke topverkoper. Die Afrikaanse mark is gereed vir Desmond: wees deel van hierdie opwindende reis!
DESMOND WELLS BAND
2018-07-14 - R 100 per ticket